Document ID: /roh_data/filtered/Billingualer_Corpus_interleaved-de-rm.jsonl.gz/1016

This is a text translated from German to Rumantsch Grischun.
Unwetter-Katastrophe - Betroffenheit und Dank

Die Unwetter-Katastrophe der letzten Tage hat in weiten Teilen der Schweiz riesige Schäden verursacht und dazu geführt, dass Menschen ihr Leben lassen mussten oder noch vermisst werden. Die Regierung spricht den Hinterbliebenen ihr Beileid aus und versichert alle vom Unwetter Betroffenen ihres Mitgefühls.

Die Regierung hat sich einen Ueberblick über die Schäden im Kanton Graubünden verschafft. Aussergewöhnlich sind die Heftigkeit der Schadenereignisse und das Ausmass der Schäden. Den betroffenen Gebieten und ihrer Bevölkerung sichert sie volle Solidarität und Unterstützung zu. In ganz besonderem Masse beeindrucken die Leistungen der Einsatz- und Hilfskräfte. Unter schwierigsten Bedingungen und teilweise abgeschnitten von der Aussenwelt haben diese in pausenloser Arbeit gefährdete Personen evakuiert, Sicherungsmassnahmen eingeleitet, das Schadensausmass nach Möglichkeit begrenzt und dort, wo die Schäden bereits eingetreten waren, Aufräumarbeiten eingeleitet. An den entsprechenden Einsätzen waren in den betroffenen Gemeinden insbesondere Angehörige der Feuerwehr, der Polizei, der Sanität, des Zivilschutzes, der Werk-, Strassen- und Forstdienste und zusätzlich viele Freiwillige beteiligt. Die Regierung dankt allen Einsatzkräften von Kanton, Gemeinden und Drittorganisationen sowie den weiteren Beteiligten für ihren vorbildlichen und mutigen Einsatz im Rahmen der Unwetter-Katastrophe. An ihren nächsten Sitzungen wird sie darüber befinden, wie seitens des Kantons unkompliziert über das bereits Geleistete hinaus Unterstützung für betroffene Menschen und Institutionen zur Verfügung gestellt werden kann.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 25.08.2005

Catastrofa da malaura - consternaziun ed engraziament

La catastrofa da malaura dals ultims dis ha chaschunà donns immens en grondas parts da la Svizra ed ha gì la consequenza che umans han pers lur vita u èn sparids e vegnan anc adina manchentads. La regenza condolescha a las relaschadas ed als relaschads e lascha savair tut las persunas pertutgadas ch'ella prendia part da lur situaziun.

La regenza è sa procurada ina survista dals donns en il chantun Grischun. Extraordinarias èn la vehemenza e l'intensitad dals cas da donn e la dimensiun dals donns. Als territoris pertutgads ed a lur populaziun garantescha ella solidaritad e sustegn cumplain. Gronda impressiun fan l'engaschament e las prestaziuns da las forzas d'acziun e d'agid. Sut cundiziuns fitg difficilas e per part isoladas dal mund exteriur han ellas - en lavur nuninterruta e senza pausa - evacuà persunas periclitadas, instradà mesiras da segirezza, limità sche pussaivel la dimensiun dals donns ed instradà là, nua ch'igl aveva gia dà donns, las lavurs da rumida. A las acziuns correspundentas en las vischnancas pertutgadas eran participads spezialmain appartegnentas ed appartegnents dals pumpiers, da la polizia, da la sanitad, da la protecziun civila, dals servetschs tecnics, forestals e stradals e plinavant bleras voluntarias e blers voluntaris. La regenza engrazia a tut las forzas d'acziun dal chantun, da las vischnancas e da terzas organisaziuns sco er a tut las autras persunas participadas per lur engaschament exemplar e curaschus en il rom da la catastrofa da malaura. En sias proximas sesidas vegn ella a decider co ed en tge furma ch'il chantun po - ultra da quai ch'è gia vegnì prestà - dar sustegn als umans ed a las instituziuns pertutgadas en moda nuncumplitgada.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 25.08.2005